3 Mu mazuŵa ghara, kukiza Yohane+ Mubatizi, wakapharazganga+ mu mapopa gha Yudeya,2 wakatenge: “Ng’anamukani mtima, chifukwa Ufumu wakuchanya waneng’enera.”+3 Nakuti uyu ndiyo wakayowoyeka kwizira mwa ntchimi Yesaya+ mu mazgu agha: “Mazgu gha munthu munyake ghakuchemerezga mu mapopa ghakuti: ‘Nozgani nthowa ya Yehova!* Nyoloskani misewu yake.’”+4 Sono Yohane wakavwaranga chakuvwara cha weya wa ngamila na lamba wachikumba mu chiwuno chake.+ Chakurya chake chikaŵa zombe na uchi wamuthengere.+5 Ŵanthu ŵa mu Yerusalemu na Yudeya yose na charu chose chakuzingilizga Yorodani ŵakalutanga kwa iyo,+6 ndipo wakaŵabatizanga* mu Mlonga wa Yorodani.+ Iwo ŵakazomeranga pakweru zakwananga zawo.7 Wakati wawona Ŵafarisi na Ŵasaduki+ ŵanandi ŵakwiza kuzakabatizika, wakati kwa iwo: “Imwe mphapu za vipiri,+ ni njani wamuchenjezgani kuti muchimbire ku ukali uwo ukwiza?+8 Ntheura pambikani vipambi vyakulongora kuti mwang’anamuka mtima.9 Lekani kujipusika mu mitima yinu kuti, ‘Tili na dada withu Abrahamu.’+ Pakuti nkhumuphalirani kuti Chiuta wangamuwuskira ŵana Abrahamu kufuma mu malibwe agha.10 Mbavi yili kale musi mu makuni. Khuni lililose lambura kupambika vipambi viwemi lidumulikenge na kuponyeka pa moto.+11 Ine nkhumubatizani na maji chifukwa mwang’anamuka mtima.+ Kweni uyo wakwiza pamanyuma pane ngwankhongono kuluska ine, ndipo ine nili wakwenelera chara kuvura vilyato* vyake.+ Iyo wazamumubatizani na mzimu utuŵa+ ndiposo na moto.+12 Chakuwuluskira chake chili mu woko lake, ndipo wazamuphyera tetete luŵaza lwake lwakupwanthirapo. Wazamulonga tirigu wake mu nthamba, kweni mwelero wazamuwuwotcha na moto+ wambura kuzimwika.”13 Penepapo Yesu wakafuma ku Galileya kuya ku Yorodani kuti Yohane wakamubatize.+14 Kweni Yohane wakayezga kumukanizga, wakati: “Ine ndine nkhwenera kubatizika na imwe, kasi imwe mukwizaso kwa ine?”15 Yesu wakamuzgora kuti: “Pa nyengo iyi viŵe nthena, chifukwa mu nthowa iyi ntchakwenelera kwa ise kuchita chilichose icho ntchaurunji.” Penepapo wakamuzomerezga.16 Yesu wakati wabatizika, nyengo yeneyiyo wakazuwuka mu maji, ndipo wonani! kuchanya kukajulika,+ ndipo Yohane wakawona mzimu wa Chiuta ukakhiranga nga ni nkhunda kwiza pa Yesu.+17 Kweniso, wonani! mazgu ghakapulikikwa kufuma kuchanya+ ghakati: “Uyu ni Mwana wane,+ wakutemweka, mweneuyo nkhukondwa nayo.”+
tum_Latn